CELEX: 62013CA0480
Language: el
Date: 2014-07-17 00:00:00
Title: Υπόθεση C-480/13: Απόφαση του Δικαστηρίου (ένατο τμήμα) της 17ης Ιουλίου 2014 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Sysmex Europe GmbH κατά Hauptzollamt Hamburg-Hafen (Προδικαστική παραπομπή — Δασμολογική κατάταξη — Κοινό δασμολόγιο — Συνδυασμένη Ονοματολογία — Κλάσεις 3204, 3212 και 3822 — Ουσία προκαλούσα, μέσω χημικής αντιδράσεως και εκτιθέμενη σε ακτινοβόληση με δέσμη φωτός λέιζερ, εμφάνιση φθορισμού προοριζόμενου για την ανάλυση των λευκών αιμοσφαιρίων)

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/24
            
         Απόφαση του Δικαστηρίου (ένατο τμήμα) της 17ης Ιουλίου 2014 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Sysmex Europe GmbH κατά Hauptzollamt Hamburg-Hafen
   (Υπόθεση C-480/13) (1)
   
   ((Προδικαστική παραπομπή - Δασμολογική κατάταξη - Κοινό δασμολόγιο - Συνδυασμένη Ονοματολογία - Κλάσεις 3204, 3212 και 3822 - Ουσία προκαλούσα, μέσω χημικής αντιδράσεως και εκτιθέμενη σε ακτινοβόληση με δέσμη φωτός λέιζερ, εμφάνιση φθορισμού προοριζόμενου για την ανάλυση των λευκών αιμοσφαιρίων))
   2014/C 315/35
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   Sysmex Europe GmbH
   
      κατά
   
   Hauptzollamt Hamburg-Hafen
   
      Διατακτικό
   
   Η Συνδυασμένη Ονοματολογία που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και για το κοινό δασμολόγιο, όπως τροποποιήθηκε με τον κανονισμό (EΚ) 1810/2004, της 7ης Σεπτεμβρίου 2004, έχει την έννοια ότι προϊόν το οποίο αποτελείται από διαλύτες και μια ουσία πολυμεθίνης, το οποίο, μολονότι μπορεί να έχει ορισμένη χρωστική δράση, ασθενή και μη μόνιμη, σε υφαντικές ύλες, δεν χρησιμοποιείται στην πράξη για τις χρωστικές του ιδιότητες και προορίζεται για την ανάλυση των λευκών αιμοσφαιρίων μέσω ιοντικής εναποθέσεως σε ορισμένα συστατικά των ως άνω αιμοσφαιρίων τα οποία, μόλις εκτεθούν σε ακτινοβόληση δέσμης φωτός λέιζερ, εμφανίζουν φθορισμό για περιορισμένο χρονικό διάστημα, εμπίπτει στην κλάση 3822 της ως άνω Συνδυασμένης Ονοματολογίας, σχετικά με τα αντιδραστήρια εργαστηρίου.
   
      (1)  ΕΕ C 352 της 30.11.2013.